хумористични анекдоти за Пилоти
Лети транспортен самолет с много важен товар. Толкова важен, че го съпровождат два изтребителя. Летят без приключения, нямат си друга работа, и пилотите на изтребителите си лафят по радиовръзката. Заяли се кой е по-добър летец. Единият пилот казал:
- Сега ще направя Имелман, после спирала със скорост 1200 км/ч и за капак едно размазано тоно.
- Давай! - казал вторият.
Първият си направил фигурите,
и казал на втория:
- А ти можеш ли така?
- Да, без проблем, - казал вторият.
И направил същите фигури. А пилотът на транспортния самолет седял, седял, слушал им разговорите и накрая им казал:
- Младежи, аз сега такъв номер ще направя, че вие няма да можете да го повторите.
- Давай, - му казали, - да видим какво може да направи твоята таратайка.
Чакат минута, две, пет, десет... Транспортният самолет си летял все по права линия. Единият пилот не издържал и попитал пилота на транспортния:
- Хайде де, нали щеше да правиш нещо?!
- Ами аз вече го направих.
- Е какво направи, ние нищо не видяхме. . .
- Отидох в багажното и изпуших една цигара...